ไฟแนนเชียวไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

BATA เพิ่มราคาซื้อหุ้นคืนเป็น 17.75 บาท
บริษัท รองเท้าบาจาแห่งประเทศไทย (BATA) เปิดเผยว่า บริษัท บีที โฮลดิ้ง ผู้ทำคำเสนอซื้อหุ้นของบริษัทเพื่อเพิกถอนออกจากตลาดหลักทรัพย์แห่งประเทศไทย ได้เปลี่ยนแปลงราคารับซื้อหุ้นคืนจาก 17.50 บาทต่อหุ้นเป็น 17.75 บาทต่อหุ้น เพื่อให้สอดคล้องกับผลกำไรสุทธิถึง 31.36 ล้านบาท ในไตรมาสแรกของปีนี้ เทียบกับช่วงเดียวกันของปีก่อนกำไรสุทธิ 10.83 ล้านบาท 
TGPRO เข้าฟื้นฟูกิจการ
บริษัท ไทยเยอรมัน โปรดักส์ (TGPRO) เปิดเผยว่า คณะกรรมการบริษัทมีมติอนุมัติให้ดำเนินการฟื้นฟูกิจการภายใต้กระบวนการของศาลล้มละลายกลาง และมีมติแต่งตั้งให้บริษัทเป็นผู้ทำแผน
‘ประเสริฐ’ลาออกจากประธาน PTTCH 
บริษัท ปตท. เคมิคอล (PTTCH) เปิดเผยว่า นายประเสริฐ บุญสัมพันธ์ ได้ขอลาออกจากการดำรงตำแหน่งประธานกรรมการของบริษัท โดยมีผลตั้งแต่วันที่ 1 มิ.ย. 2553 เป็นต้นไป และนายประเสริฐยังคงเป็นกรรมการบริษัทต่อไป ทั้งนี้ คณะกรรมการบริษัทมีมติแต่งตั้งนายนนทิกร กาญจนะจิตรา เป็นประธานกรรมการแทนนายประเสริฐ
ตลท.+กทช. สร้างผู้ประกอบการใหม่โทรคมนาคม
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ตลาดหลักทรัพย์ฯ และสำนักงานคณะกรรมการกิจการโทรคมนาคมแห่งชาติ (กทช.) ร่วมลงนามความร่วมมือ “โครงการส่งเสริมและพัฒนาธุรกิจโทรคมนาคมไทย” เพื่อผลักดันให้บริษัทจดทะเบียน และกลุ่มผู้ประกอบการที่มีศักยภาพ ได้เห็นโอกาสการเติบโตของธุรกิจโทรคมนาคม และใช้ตลาดทุนเป็นแหล่งเงินทุน เพื่อสร้างความแข็งแกร่งของธุรกิจโทรคมนาคม และเป็นการเพิ่มทางเลือกให้กับผู้ลงทุนในตลาดทุนไทยเพิ่มมากขึ้นด้วย ปัจจุบันมีบริษัทจดทะเบียนกว่า 500 บริษัท ที่สามารถเข้าถึงแหล่งทุนได้อย่างมีประสิทธิภาพ และสามารถจัดหาเงินทุนเพื่อตอบสนองการขยายตัวของธุรกิจได้โดยไม่มีขีดจำกัด 
SLC เทรดพาร์ใหม่ 3 มิ.ย.
ตลาดหลักทรัพย์เห็นควรให้หุ้นของบริษัท โซลูชั่น คอนเนอร์ (1998) หรือ SLC ซื้อขายด้วยมูลค่าหุ้นที่ตราไว้ (พาร์) หุ้นละ 0.10 บาท ตั้งแต่วันที่ 3 มิ.ย. 2553 เป็นต้นไป หลังเปลี่ยนแปลงพาร์จาก 1 บาท เสร็จเรียบร้อยแล้ว 
เตะ POWERKTECH เข้ากลุ่มฟื้นฟูไม่ได้
ตลาดหลักทรัพย์แห่งประเทศไทย ได้ถอนชื่อหลักทรัพย์ของบริษัท เคเทค คอนสตรัคชั่น (KTECH) และบริษัท เพาเวอร์พี (POWER) ออกจากกระดานซื้อขายหลักทรัพย์ และย้ายไปยังกลุ่มบริษัทจดทะเบียนที่แก้ไขดำเนินงานบริษัทไม่ได้ตามกำหนด (NPG) ตั้งแต่วันที่ 10 มิ.ย. 2553 เป็นต้นไป จนกว่าจะสามารถดำเนินการแก้ไขให้พ้นเหตุดังกล่าว